**ADÁSVÉTELI KERETSZERZŐDÉS**

TERVEZET

mely létrejött az alulírott napon és helyen, az alábbi felek között:

**Egyrészről:**

**MÁV Magyar Államvasutak Zártkörűen Működő Részvénytársaság**

Székhelye: H-1087 Budapest, Könyves Kálmán krt. 54-60.

Levelezési címe: 1087 Budapest, Könyves Kálmán krt. 54-60.

Számlavezető pénzintézete: ERSTE BANK HUNGARY Zrt.

Számlaszáma: 11991102-02163275

Számla postázási címe: MÁV Zrt. 1426 Budapest, Pf.: 24.

Adószáma: 10856417-2-44

Statisztikai számjele: 10856417-5221-114-01

Cégjegyzékszám: Fővárosi Törvényszék Cégbírósága, Cg. 01-10-042272

Szerződéskötés során eljár:

**MÁV Szolgáltató Központ Zrt. Beszerzési és Logisztikai Üzletág**

Aláírási joggal felruházott képviselő: Bihari Lajos üzletág vezető

továbbá dr. Pallagi Norbert divizió vezető

továbbá a

**MÁV-START Vasúti Személyszállító Zártkörűen Működő Részvénytársaság**

Székhelye: 1087 Budapest, Könyves Kálmán Krt. 54-60.

Számlavezető pénzintézet: Raiffeisen Bank Zrt.

Számlaszám: HUF: 12001008-00154206-00100003

Számlázási cím: 1087 Budapest, Könyves Kálmán Krt. 54-60.

Számla postázási címe: 1426 Budapest Pf. 27.

Adószám: 13834492-2-44

Statisztikai számjel: 13834492-4910-114-01

Cégbíróság és Cégjegyzék száma: Fővárosi Törvényszék Cégbírósága, Cg. 01-10-045551

Aláírási joggal felruházott képviselő:

Schwartz István üzemeltetési vezérigazgató-helyettes

Kiss László Járműmenedzsment vezető

továbbá a

**MÁV FKG Felépítménykarbantartó és Gépjavító Korlátolt Felelősségű Társaság**

Székhely: 5137 Jászkisér, Jászladányi út 10.

Számlavezető pénzintézete: K&H Bank Zrt.

Számlaszáma: 10200971-21521542-00000000

Számlázási cím: MÁV SZK Zrt., 1087 Budapest, Könyves Kálmán Krt. 54-60.

Számla postázási címe: 1426 Budapest Pf. 24.

Adószáma: 11267425-2-16

Statisztikai jelzőszám: 11267425-4212-113-16

Cégbíróság és cégjegyzékszám: Cg.16-09-002819

Szerződéskötés során eljár:

**MÁV Szolgáltató Központ Zrt. Beszerzési és Logisztikai Üzletág**

Aláírási joggal felruházott képviselő: Bihari Lajos üzletág vezető

továbbá dr. Pallagi Norbert divizió vezető

továbbá a

**MÁV Szolgáltató Központ Zrt.**

Székhelye: 1087 Budapest, Könyves Kálmán Krt. 54-60.

Számlavezető pénzintézet: kitöltendő!

Számlaszám: kitöltendő!

Számlázási cím: 1087 Budapest, Könyves Kálmán Krt. 54-60.

Számla postázási címe: 1426 Budapest Pf. 24.

Adószám: 14130179-2-44

Statisztikai számjel: 14130179-6311-114-01

Cégbíróság és Cégjegyzék száma: Fővárosi Törvényszék Cégbírósága, Cg.01-10-045838

Aláírási joggal felruházott képviselő: Bihari Lajos üzletág vezető

továbbá dr. Pallagi Norbert divizió vezetőmint **Vevő**

**Másrészről:**

Neve:

Székhelye:

Levelezési címe:

Számlavezető pénzintézete:

Számlaszáma:

Adószáma:

Statisztikai számjele:

Cégjegyzékszáma:

Aláírási joggal felruházott képviselő:

Ügyintéző:

Telefon:

Telefax:

Email:

mint **Eladó**

Vevő és Eladó (a továbbiakban együttesen: Felek, külön-külön: Fél) között, az alulírott napon az alábbi feltételekkel:

**Preambulum**

Vevő az EU Hivatalos Lapjában TED /………….. szám alatt ajánlati felhívást tett közzé a közbeszerzésekről szóló 2015. évi CXLIII. törvény (továbbiakban Kbt.) szerinti nyílt közbeszerzési eljárás megindítására. Eladó, mint Ajánlattevő az eljárásban a törvényes feltételeknek megfelelő, érvényes ajánlatot nyújtott be, amely az ajánlati felhívás szerinti bírálati szempontok alapján került kiválasztásra, így Vevő Eladót hirdette ki az eljárás nyerteseként.

Szerződő Felek rögzítik, hogy jelen Szerződést a közbeszerzésekről szóló 2015. évi CXLIII. törvény 131. §-a alapján, a fent hivatkozott közbeszerzési eljárásra tekintettel, annak eredményeként írják alá.

A közbeszerzési eljárás során keletkezett minden dokumentum annak fizikai csatolása nélkül is a jelen Szerződés elválaszthatatlan részét képezi.

1. **A szerződés tárgya**

Nyári védőitalok – természetes ásványvíz - szállítása eseti kiszállítással és elszámolással, eseti megrendelések (továbbiakban: Eseti megrendelés) alapján, valamint raktárra szállítással és elszámolással eseti raktári megrendelések (továbbiakban: Raktári megrendelés) (együttesen Megrendelések) alapján.

* 1. Vevő az Eseti megrendelések vonatkozásában:

- szén-dioxiddal dúsított természetes ásványvíz 0,5 literes, eldobható műanyag palack kiszerelésben nettó………..Ft/db

 - szén-dioxiddal dúsított természetes ásványvíz 1 literes eldobható műanyag palack kiszerelésben nettó ………..Ft/db

- szén-dioxiddal dúsított természetes ásványvíz 1,5 literes eldobható műanyag palack kiszerelésben nettó ………..Ft/db,

- szén-dioxidmentes természetes ásványvíz 0,5 literes eldobható műanyag palack kiszerelésben nettó …………………. Ft/db

- szén-dioxidmentes természetes ásványvíz 1 literes eldobható műanyag palack kiszerelésben nettó …………………. Ft/db

- szén-dioxidmentes természetes ásványvíz 1,5 literes eldobható műanyag palack kiszerelésben nettó …………………..Ft/db egységáron megrendeli, az Eladó pedig az Eseti megrendelések alapján a teljesítési helyre leszállítja, és Vevő tulajdonába adja a jelen Szerződés **jelen pontjában** meghatározott termékeket. Vevő vállalja, hogy jelen Szerződés alapján leadott Eseti megrendelés alapján leszállított termékeket szerződésszerű teljesítés esetén átveszi, és azok ellenértékét jelen Szerződés **5. pontja** szerint megfizeti.

* 1. Vevő a Raktári megrendelések vonatkozásában:
* szén-dioxiddal dúsított természetes ásványvíz 1 literes eldobható műanyag palackban nettó ………..Ft/db egységáron megrendeli, az Eladó pedig a raktári megrendelések alapján a teljesítési helyre leszállítja, és Vevő tulajdonába adja a jelen Szerződés **jelen pontjában** meghatározott termékeket. Vevő vállalja, hogy jelen Szerződés alapján leadott raktári megrendelés alapján leszállított termékeket szerződésszerű teljesítés esetén átveszi, és azok ellenértékét jelen Szerződés **5. pontja** szerint megfizeti.

A Raktári megrendelések vonatkozásában kizárólagos Vevő a MÁV Szolgáltató Központ Zrt., így megrendelést Eladó csak ezen Vevő vonatkozásában fogadhat el.

* 1. Az 1.1. és 1.2. pontban meghatározott egységár tartalmazza az összes költséget és díjat, így különösen a szállítási, rakodási és csomagolási költségeket.
	2. Vevő a **4.1. pontban** meghatározott keretösszeg (továbbiakban: Keretösszeg) mértékéig jogosult Megrendelések leadására, Eladó ennek mértékéig köteles a teljesítésre. A Keretösszeg lehívási kötelezettséggel terhelt alapösszegből (továbbiakban: Alapösszeg) és lehívási kötelezettséggel nem terhelt értékbeli eltérésből (továbbiakban: Értékbeli eltérés) áll. Vevő a **4.1. pontban** meghatározott Alapösszeg mértékéig vállal lehívási kötelezettséget. Felek rögzítik, hogy a Keretösszeg előbbiekből adódó, fentiek szerinti nem teljes mértékű lehívásából eredő bevételkiesés Eladó kockázata, mellyel kapcsolatban semmilyen jogcímen nem jogosult Vevő felé igénnyel fellépni.
	3. Eladó köteles a szerződéskötéstől számított 2 munkanapon belül a megajánlott termékekről cikkenként elektronikus képi katalógust készíteni. Cikkszámonként minden értelmezhető és lehetséges esetben minimum 1 db képre szükség van. A kép az adott cikkszámhoz tartozó eszközt, anyagot, műszaki paraméter(eke)t tartalmazza, amelynek minimális befoglaló mérete: 500x500 pixel, mérete 50-100 kB. Csak JPEG formátum az elfogadott. A kép nevének meg kell egyeznie az ajánlati sablonban szereplő tételszámokkal (xxxxxxxxxx.jpg)
	4. Vevő egyenletes mennyiségű lehívásokra nem kötelezett sem az Eseti, sem a Raktári megrendelések vonatozásában.
1. **A szerződés hatálya, a teljesítés határideje**
	1. Jelen Szerződés a Felek általi aláírása napján lép hatályba, és a hatálybalépésétől számított 24. hónap végéig leadott Eseti és Raktári megrendelésekkel kapcsolatos kötelezettségek Felek általi teljesítéséig, vagy – amennyiben az hamarabb bekövetkezik – a Keretösszeg kimerüléséig hatályos.
	2. Mind az Eseti, mind a Raktári Megrendeléseket Vevő faxon vagy elektronikus formában küldi meg Eladó részére, amely megrendelés-megküldéssel az egyedi adásvételi szerződés létrejön, és egyúttal kötelezettség keletkezik az Eladó teljesítésére. Az Eladó köteles a Megrendelések beérkezéséről Vevőnek faxon vagy elektronikus formában 24 órán belül visszaigazolást küldeni, amelynek tartalmaznia kell a szállítási időpontot (teljesítési határidő) a jelen Szerződés **2.3. és 2.4. pontjával** összhangban. A szállítási határidő **–** kivéve a **2.5. pontban** szabályozott soron kívüli megrendelés **–** Eladó általi, a **2.3. és 2.4. pontban** meghatározott rendelkezéseknek nem megfelelő meghatározása semmis, mely esetben a teljesítés véghatáridejének Felek a **2.3. pontban** foglalt időpontot tekintik.
	3. Eladónak a tárgyhót megelőző hónap 10. napjáig leadott Megrendelésben szereplő termékeket a tárgyhó 10. napjáig a teljesítési helyre le kell szállítania.
	4. Eladó a teljesítés pontos idejéről a Megrendelésben megjelölt átvevőket legalább 72 órával a teljesítés előtt köteles értesíteni.
	5. Vevő jogosult rendkívüli megrendelést (Soron kívüli megrendelés) leadni Eladó részére a **2.3. pontban** meghatározott határidőn kívül kizárólag a Raktári megrendelések vonatkozásában. A soron kívüli megrendelésekre a Raktári megrendelés szabályai vonatkoznak a szerződésben kiemelt eltérésekkel.
	6. Soron kívüli megrendelés csak a 2. sz. mellékletben külön megjelölt teljesítési helyek esetében történhet. Eladónak a **2.2. pont** alapján leadott soron kívüli megrendelést a megrendelés leadásától számított 72 órán belül a megjelölt teljesítési helyre kell szállítania.
	7. **Rendelhető mennyiség:**

2.7.1. Normál megrendelés esetében

1. tétel: Szén-dioxiddal dúsított természetes ásványvíz 0,5 literes, eldobható műanyag palack kiszerelésben; …………… karton (legkisebb rendelhető mennyiség) és ennek egész számú többszöröse.

2. tétel: Szén-dioxiddal dúsított természetes ásványvíz 1 literes eldobható műanyag palack kiszerelésben; …………… karton (legkisebb rendelhető mennyiség) és ennek egész számú többszöröse.

3. tétel: Szén-dioxiddal dúsított természetes ásványvíz 1,5 literes, eldobható műanyag palack kiszerelésben; …………… karton (legkisebb rendelhető mennyiség) és ennek egész számú többszöröse.

4. tétel: Szén-dioxidmentes természetes ásványvíz 0,5 literes eldobható műanyag palack kiszerelésben; …………… karton (legkisebb rendelhető mennyiség) és ennek egész számú többszöröse.

5. tétel: Szén-dioxidmentes természetes ásványvíz 1 literes eldobható műanyag palack kiszerelésben; …………… karton (legkisebb rendelhető mennyiség) és ennek egész számú többszöröse.

6. tétel: Szén-dioxidmentes természetes ásványvíz 1,5 literes eldobható műanyag palack kiszerelésben; …………… karton (legkisebb rendelhető mennyiség) és ennek egész számú többszöröse.

2.7.2. Raktári rendelés esetén (soron kívüli megrendelés esetén is)

Szén-dioxiddal dúsított természetes ásványvíz 1 literes eldobható műanyag palack kiszerelésben: 30 raklap (legkisebb rendelhető mennyiség) és ennek többszöröse.

Raktári rendelés esetén a megrendelések száma maximum 36 alkalom/12 helyszín/év, de Vevő nem garantálja az egységes lehívásokat, azaz helyszínenként változhat a megrendelés gyakorisága.

A Soron kívüli megrendelés nem számít bele az évi 36 alkalom/12 helyszín megrendelési gyakoriságba.

1. **A teljesítés helye**
	1. A teljesítési helye(ke)t mind az Eseti megrendelés mind pedig a Raktári megrendelés esetén maga a Megrendelés tartalmazza. Eseti megrendelés esetén a Vevő által megadott teljesítési helyek Magyarország egész területén helyezkednek el a jelen szerződés 1. sz. melléklete szerint. Raktári megrendelés esetén a Vevő által a Raktári megrendelésben megjelölt, jelen szerződés 2. sz. mellékletében felsorolt raktár(ak) a teljesítés helye(i). Soron kívüli megrendelés esetén a 2. sz. mellékletben külön megjelölt helyek lehetnek csak a teljesítés helye(i).

Vevő fenntartja a jogot, hogy jelen szerződés 1. és 2. sz. mellékletében meghatározott teljesítési helyeket felülvizsgálja a szerződés teljesítése során és adott esetben módosítsa és helyettük/mellettük egyoldalúan más magyarországi teljesítési helyszíneket határozzon meg, melyről az Eladó kapcsolattartóját írásban köteles értesíteni. A teljesítési helyek jelen pontban meghatározott módosulása(i) nem jelenti(k) a szerződés Kbt. 141. §-a szerinti módosítását.

* 1. A Vevő felhívja az Eladó figyelmét arra, hogy a teljesítést kizárólag munkanapokon, a Vevő átvevő szervezeti egységének munkarendjéhez igazodóan, az alábbi időpontokban fogadja el:

**Eseti megrendelés esetén:**

Hétfőtől csütörtökig: 8-14 óráig,

Pénteken: 8-12 óráig.

**Raktári megrendelés esetén:**

Hétfőtől csütörtökig: 8-14 óráig,

Pénteken: 8-12 óráig.

**Soron kívüli raktári megrendelés esetén:**

A megrendelés leadását követően, a Felek által előzetesen egyeztetett időpontban.

* 1. Felek kölcsönösen megállapodnak abban, hogy jelen Szerződés keretében elvégzendő tevékenységre, illetve felügyeletének biztosítására, koordinálására kapcsolattartó személyeket jelölnek ki.

Vevő részéről:

Kapcsolattartó személy neve:

Telefon:

Fax:

E-mail:

Eladó részéről:

Kapcsolattartó személy neve:

Telefon:

Telefax:

E-mail:

Felek rögzítik, hogy a jelen pont szerinti kapcsolattartók nem jogosultak a Szerződés módosítására, nyilatkozatuk nem jelenthet jogról való lemondást illetve a Szerződésben rögzített kötelezettségeken túli kötelezettségvállalást.

* 1. Felek rögzítik, hogy az 1. és 2. sz. mellékletben meghatározott (valamint esetleges módosulása folytán a későbbiekben bővített) teljesítési helyeken az áru szállítójárműről történő lerakodása, valamint a tároló helyre történő berakodása Eladó helyszínen jelen lévő (szállító jármű vezetője, annak kísérője, stb.) képviselőjének feladata.
	2. Vevő a közbeszerzési eljárás dokumentációjában meghatározta a teljesítési helyeken a lerakodáshoz, illetve a tároló helyre történő berakodáshoz rendelkezésre álló eszközöket, a helyszínek megközelítésének esetleges akadályait. Ennek ismeretében a feladat teljesítéséhez esetleg szükséges eszközök biztosítása, valamint erre vonatkozóan a szállítás előtti egyeztetés Eladó kötelezettsége. Az ebből adódó teljesítés elmaradás hibás teljesítésnek minősül.
1. **A szerződés Keretösszege, az egységár**
	1. Jelen Szerződés teljes Keretösszege 486.600.000,- Ft + mindenkor hatályos áfa, azaz négyszáznyolcvanhatmillió-hatszázezer forint + mindenkor hatályos áfa.
	2. A Keretösszegből Vevő

a MÁV Magyar Államvasutak Zártkörűen Működő Részvénytársaság esetében:

114.000.000,- Ft + mindenkor hatályos ÁFA, azaz Egyszázhatmillió Forint + mindenkor hatályos ÁFA;

a MÁV-START Vasúti Személyszállító Zártkörűen Működő Részvénytársaság esetében:

91.700.000,- Ft + mindenkor hatályos ÁFA, azaz Kilencvenegymillió-hétszázezer Forint + mindenkor hatályos ÁFA;

a MÁV FKG Felépítménykarbantartó és Gépjavító Korlátolt Felelősségű Társaság esetében:

20.100.000,- Ft + mindenkor hatályos ÁFA, azaz Húszmillió-egyszázezer Forint + mindenkor hatályos ÁFA;

a MÁV Szolgáltató Központ Zrt. esetében:

20.100.000,-Ft + mindenkor hatályos ÁFA, azaz Húszmillió-egyszázezer Forint + mindenkor hatályos ÁFA

összeg lehívására vállal kötelezettséget (Alapösszeg).

A teljes szerződéses Alapösszeg a fentieknek megfelelően összesen: 243.300.000,- Ft + mindenkor hatályos áfa, azaz kettőszáznegyvenhárommillió-háromszázezer forint + mindenkor hatályos áfa.

* 1. A 4.2. pontban meghatározott, Vevőnként rögzített összegen felüli rész lehívására Vevők nem vállalnak kötelezettséget és más Vevők lehívásaiért egyik Vevő sem felel.
	2. A termékek nettó egységárait jelen Szerződés **1.1. és 1.2. pontja** tartalmazza.
	3. Az Eladó által megadott nettó egységár a Szerződés időtartama alatt kizárólag a KSH által a tárgyévet megelőző évre vonatkozóan közzétett fogyasztói inflációs index 80%-os mértékével változhat egy alkalommal az alábbiak szerint:
		1. Az Eladó a megemelt nettó egységárat a Vevő előzetes értesítését követően először a Szerződés hatályba lépését követő 13. hónapban leadott Megrendelések vonatkozásában érvényesítheti.

Az inflációkövető áremelés az adott évben közzétett, az áremelés évét megelőző évre vonatkozó fogyasztói inflációs index alkalmazásával valósítható meg. Amennyiben a Szerződés szerinti inflációs árkiigazítás időpontja megelőzi a KSH általi közzétételt, abban az esetben a közzétételt követő hónapban leadott Megrendelések estén alkalmazható az egységár változás.

1. **Fizetési feltételek**
	1. Mind az Eseti, mind pedig a Raktári megrendelés esetén a számlázás alapja a leszállított, a Vevő által átvett mennyiség.
	2. Vevő csak tételes, telephelyenkénti részletezettségű, és Vevőnként kiállított számlát fogad el. A teljesítést igazoló dokumentum, mely egyben a számla kötelező melléklete is, a Vevő által a szállítólevél alapján kiadott, Basware-ből előállított teljesítésigazolás. A kiállított számlán feltüntetett teljesítési időpont meg kell, hogy egyezzen a Basware teljesítésigazolásban feltüntetett teljesítés időpontjával (Áfa tv. 55. §). A Vevő (a 3.3. pontban meghatározott személyek útján) a teljesítés elismeréséről (teljesítésigazolás) vagy az elismerés megtagadásáról legkésőbb az Eladó teljesítésétől számított 15 napon belül írásban köteles nyilatkozni.
	3. Eseti megrendelésnél Eladó jogosult az egy adott napon a Basware rendszerben adott Vevő vonatkozásában igazolt teljesítéseket egy számlán feltüntetni.
	4. Raktári megrendelés esetén a számlát az Eladó teljesítésenként jogosult kiállítani.
	5. A megfelelő tartalommal kiállított számla ellenértéke a számla Vevő általi kézhezvételétől számított 30 napos fizetési esedékességgel, a Ptk. 6:130. §-a alapján átutalással kerül kiegyenlítésre az Eladó által kiállított számlán feltüntetett bankszámlára.

 Eladó számlája azon a napon számít pénzügyileg teljesítettnek, amikor a Vevő bankszámláját számlavezető pénzintézete a számla összegével megterheli.

* 1. A jelen Szerződéssel kapcsolatos kifizetések az adózás rendjéről szóló 2003. évi XCII. törvény 36/A. §-ának hatálya alá esnek, melynek értelmében a havonta összesen nettó 200.000,- Ft-ot meghaladó kifizetések esetén a számla kifizetésének feltétele, hogy az Eladó a tényleges kifizetés időpontjától számított 30 napnál nem régebbi nemlegesnek minősülő együttes adóigazolást mutasson be, adjon át, vagy küldjön meg, amellyel igazolja, hogy az állami adóhatóságnál és a vámhatóságnál nyilvántartott adótartozása nincs, vagy pedig a kifizetés időpontjában szerepeljen a köztartozásmentes adózói adatbázisban.

(Az együttes nemleges adóigazolás késedelmes megküldése miatti fizetési késedelem időszakára Eladó késedelmi kamatot nem számíthat fel.)

* 1. Számla elfogadásának feltételei:

Eladó számláját csak a Vevő által elektronikus úton megküldött Basware teljesítésigazolásának kézhezvétele után állíthatja ki, és a számlához mellékelnie kell annak kinyomtatott példányát (példányait) és a Vevő által aláírt szállítólevél másolati példányát (példányait) is. A számlát a Vevő csak akkor fogadja be, ha azon, illetve a mellékelt teljesítésigazoláson megtalálható a Vevő rendelésszáma(i) és jelen Szerződés száma. A rendelésszám(ok) és a Szerződés száma (……../2016/MÁV), (…………../2016/START) (……../2016/SZK) (……../2016/FKG) nélkül beérkezett számlákat a Vevő hiánypótlásra visszaküldi az Eladónak. A Szerződés szerinti fizetési esedékesség a helyesen kiállított számla Vevő általi kézhezvételétől számítandó. A rendelésszám és/vagy a Szerződés száma hiányából eredő késedelmes fizetésért az Eladó késedelmi kamat felszámítására nem jogosult. A Vevő fizetési késedelme esetén a Ptk. 6:155. § szabályai az alkalmazandóak.

* 1. Felek megállapodnak, hogy késedelmes fizetés esetén Eladó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.
	2. Szerződő Felek megállapodnak abban, hogy a Vevővel szembeni bármilyen követelés engedményezése (ide értve annak faktorálását is), illetve a Vevővel szembeni bármilyen követelésen zálogjog alapítása a Vevő előzetes írásos jóváhagyásával lehetséges. A Vevő írásos jóváhagyása nélküli engedményezéssel Eladó szerződésszegést követ el Vevővel szemben, melynek alapján Eladót kártérítési felelősség terheli.
	3. A Vevő előleget nem biztosít. A Vevő fizetési biztosítékot nem ad, s egyéb szerződést biztosító mellékkötelezettségek nem terhelik.
	4. A számlázási cím: a.) MÁV Zrt.

1087 Budapest, Könyves Kálmán krt. 54-60.

b.) MÁV-START Zrt.

1087 Budapest, Könyves Kálmán krt. 54-60.

c.) MÁV FKG Felépítménykarbantartó és Gépjavító Korlátolt Felelősségű Társaság

1087 Budapest, Könyves Kálmán krt. 54-60.

d.) MÁV Szolgáltató Központ Zrt.

1087 Budapest, Könyves Kálmán krt. 54-60.

 A számla megküldésének címe: a) MÁV Zrt.

1426 Budapest, Pf. 24.

b) MÁV-START Zrt.

1426 Budapest Pf. 27.

c) MÁV FKG Kft.

1426 Budapest, Pf. 24.

d) MÁV SZK ZRT.

1426 Budapest, Pf. 24.

* 1. Eladó nem fizethet meg, illetve számolhat el a Szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek Eladó adóköteles jövedelmének csökkentésére alkalmasak.
	2. Eladó vállalja, hogy a Szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdés a) és b) pontjai szerinti ügyletekről a Vevőt haladéktalanul értesíti.[[1]](#footnote-2)
	3. Vevő a jelen Szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.
	4. Eladó köteles a szerződéskötéskor Vevő rendelkezésére bocsátani az arra vonatkozó meghatalmazást, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.[[2]](#footnote-3)
1. **Szavatosság és jótállás**
	1. Eladó szavatol azért, hogy a leszállított termékek hiba- és hiánymentesek, valamint megfelelnek a vonatkozó szabványoknak, egészségügyi és környezet-védelmi előírásoknak, valamint valamennyi irányadó jogszabálynak, továbbá a jelen Szerződés megkötését megelőző közbeszerzési eljárás dokumentumaiban – ideértve a Vevő közbeszerzési eljárásban benyújtott nyilatkozatait és ajánlatát is – foglaltaknak.
	2. A Vevő fenntartja magának a jogot, hogy a termékeket minőségi vizsgálatnak vesse alá. A vizsgálatot Vevő erre illetékességgel rendelkező egysége is végezheti. Vizsgálat esetén a minőségi átvétel a vizsgálattal fejeződik be. A termék hibájának megállapítása esetén az ellenőrző vizsgálat költsége az Eladót terheli.
	3. Eladó szavatolja, hogy a Szerződés tárgyát képező termékek fölött harmadik személynek nincs olyan joga, amely a Vevő tulajdonszerzési, birtoklási és használati jogát akadályozná. Ennek megszegése esetén Eladó a Vevő felé a Ptk. szerinti felelősséggel tartozik.
	4. Eladó az átadott termékekre a szerződésszerű átadás-átvétel napjától számítottan a jogszabályok szerinti szavatosságot vállal. Amennyiben jogszabály a jótállásra hosszabb időszakot határoz meg, vagy a gyártó hosszabb időszakot vállal, úgy ezt kell irányadónak tekinteni.
2. **Minőségi és mennyiségi átvétel**
	1. A Vevő fenntartja magának a jogot, hogy minden átadásra felajánlott termékből legalább 8 mintát vegyen (és ebből vonjon le következtetést a teljes leszállított mennyiségre vonatkozóan) és a terméket vagy a mintát külön, mennyiségi és/vagy minőségi vizsgálatnak vesse alá. A mintavételezést a Vevő illetékes egysége végzi, az Eladó képviselője ezen igény esetén jelen lehet. A vizsgálatot ugyancsak a Vevő erre illetékességgel rendelkező egysége végzi. Mennyiségi és/vagy minőségi vizsgálat esetén a mennyiségi és/ vagy minőségi átvétel a vizsgálattal fejeződik be. Hiba esetén az ellenőrző vizsgálat költsége az Eladót terheli. A mintában fellelt esetleges minőségi vagy mennyiségi hibát az ellenkező bizonyításáig a teljes szállítmányban meglévő hibának kell tekinteni. Az ellenkező bizonyítása az Eladó kötelezettsége.

A Szerződésben foglalt termékekre vonatkozó egyéb műszaki, minőségi előírásokata jelen Szerződés **3. számú melléklete tartalmazza.**

* 1. A mennyiségi és minőségi átvétel helye:

Az Eseti, valamint a Raktári megrendelésben meghatározott teljesítési hely.

* 1. A Vevő részéről bármely, nem szerződésszerű teljesítés jogi fenntartás nélküli elfogadása nem értelmezhető joglemondásként azon igényről vagy igényekről, melyek a Vevőt szerződésszegés következményeként megilletik.
1. **Szerződésszegés, kötbér**
	1. Szerződésszegésnek minősül minden olyan magatartás vagy mulasztás, amelynek során bármely Fél a jelen szerződéses kötelezettségét megsérti.
	2. Felek Eladó nem teljesítése, késedelmes teljesítése, illetve hibás teljesítése esetére kötbérfizetésben állapodnak meg.
	3. A kötbér alapja: a szerződésszegéssel érintett nettó érték.
	4. A kötbér mértéke:
* késedelem esetén: a késedelemmel érintett nettó szerződéses érték 0,5 %-a/nap, de legfeljebb 20 %,
* hibás teljesítés esetén a hibás teljesítéssel nettó érintett szerződéses érték 15 %-a,
* nem teljesítés (meghiúsulás) esetén a nemteljesítéssel érintett nettó szerződéses érték 20 %-a.

Amennyiben a késedelmi kötbér a 20%-os mértéket eléri a Vevő jogosult a jelen szerződést felmondani és az ahhoz kapcsolódó jogkövetkezményeket, különösen, de nem kizárólagosan a jelen pontban meghatározott nem teljesítési (meghiúsulási) kötbért alkalmazni.

* 1. Ha Eladó a várható szerződésszegésről elvárható időben nem tájékoztatja a Vevőt, úgy a kötbér 10 %-a akkor is jár, ha a Fél a felelősség alól magát egyébként kimenti.
	2. A kötbér mértéke a katalógus képek
1. késedelme esetén napi 500,- Ft/kép, de maximum a teljes nettó szerződéses keretösszeg 20 %-a.
2. hibás teljesítése (azaz, ha az Eladó nem megfelelő képet csatolt, vagy annak kiterjesztése vagy egyéb jellemzője nem felel meg jelen Szerződésben rögzítetteknek) esetén napi 500,- Ft/kép, de maximum a teljes nettó szerződéses keretösszeg 20 %-a. Amennyiben a jelen pontban meghatározott kötbérek elérik az a) vagy b) pont szerinti kötbérmaximumot, a Vevő jogosult a 8.4. pont szerinti hibás teljesítési kötbért alkalmazni.
	1. A kötbér esedékessé válik:
* késedelmi kötbér esetén (ideértve a **8.6. a) pontban** jelölt esetet is), ha a késedelem megszűnik, vagy a póthatáridő lejár, vagy a késedelmi kötbér mértéke a kötbérmaximumot eléri,
* hibás teljesítési kötbér esetén (ideértve a **8.6. b) pontban** jelölt esetet is), ha Vevő a hibás teljesítéssel kapcsolatos igényét Eladónak bejelentette,
* nem teljesítési kötbér esetén, ha Vevő az elállását/felmondását Eladónak bejelentette,
* egyéb esetben, ha az Eladó szerződésszegése Vevő számára nyilvánvalóvá válik.
	1. Ha Eladó az adott Eseti megrendelés vonatkozásában késedelmesen teljesít, Vevővel haladéktalanul, de legkésőbb az eredeti teljesítési határidőtől számított 5 munkanapon belül köteles a Vevővel egyeztetett póthatáridőt vállalni, mely nem haladhatja meg a 30 napot. Amennyiben nem kerül sor Vevővel egyeztetett póthatáridő tűzésére (Vevő nem köteles a késedelmes teljesítést elfogadni), vagy a teljesítésre kitűzött póthatáridő eredménytelenül telik el, az adott Eseti megrendelést nem teljesítettnek kell tekinteni. A póthatáridő kitűzése, illetve a Szerződés nem teljesítése sem mentesíti Eladót a késedelmi kötbér megfizetésének kötelezettsége alól. A póthatáridő kötbérköteles időszak.
	2. Ha Eladó az adott Raktári megrendelés vonatkozásában késedelmesen teljesít, Vevővel haladéktalanul, de legkésőbb az eredeti teljesítési határidőtől számított 2 napon belül köteles a Vevővel egyeztetett póthatáridőt vállalni, mely nem haladhatja meg a 30 napot. Amennyiben nem kerül sor Vevővel egyeztetett póthatáridő tűzésére (Vevő nem köteles a késedelmes teljesítést elfogadni), vagy a teljesítésre kitűzött póthatáridő eredménytelenül telik el, az adott Raktári megrendelést nem teljesítettnek kell tekinteni. A póthatáridő kitűzése, illetve a Szerződés nem teljesítése sem mentesíti Eladót a késedelmi kötbér megfizetésének kötelezettsége alól. A póthatáridő kötbérköteles időszak.
	3. A késedelem vagy hibás teljesítés esetére kikötött kötbér megfizetése nem mentesít a teljesítés alól.
	4. Amennyiben az Eseti megrendelés alapján teljesített minőségi hibás termékek mennyisége meghaladja a leszállított részmennyiség 5 %-át, úgy Vevő jogosult az **Eseti megrendelését azonnali hatállyal felmondani.** Ez esetben Eladót kártérítés nem illeti meg, azonban Eladó köteles Vevőnek a hibás teljesítési kötbéren felül valamennyi írásban igazolt kárát megtéríteni (pld. magasabb áron történő beszerzés).
	5. Amennyiben a Raktári megrendelés alapján teljesített minőségi hibás termékek mennyisége meghaladja a leszállított részmennyiség 2 %-át, úgy Vevő jogosult az **Raktári megrendelését azonnali hatállyal felmondani.** Ez esetben Eladót kártérítés nem illeti meg, azonban Eladó köteles Vevőnek a hibás teljesítési kötbéren felül valamennyi írásban igazolt kárát megtéríteni (pld. magasabb áron történő beszerzés).
	6. Ha Eladó az Eseti megrendelést a **2.2. pont** szerint, valamint a Raktári megrendelést a **2.5. pont** szerint megadotthatáridőre nem teljesíti, úgy Vevő jogosult az **érintett megrendelést a 8.8. valamint a 8.9. pontokra tekintettel** Eladó **szerződésszegése alapján azonnali hatállyal felmondani.** Eladót ezen esetben kártérítés nem illeti meg, azonban Vevő a meghiúsulási kötbéren túlmenően jogosult a szerződésszegés kapcsán felmerült kárát érvényesíteni.
	7. Amennyiben az Eseti megrendelések alapján teljesített minőségi hibás termékek mennyisége a Szerződés hatálya alatt meghaladja a leszállított mennyiség 5 %-át, úgy Vevő jogosult a **Szerződéstől a Ptk. szabályai szerint azonnali hatállyal elállni vagy döntése szerint azt felmondani**. Ezen esetben Eladót kártérítés nem illeti meg, azonban Eladó köteles Vevőnek a meghiúsulási kötbéren felül valamennyi kárát megtéríteni (pld. magasabb áron történő beszerzés).
	8. Amennyiben a Raktári megrendelések alapján teljesített minőség hibás termékek mennyisége a Szerződés hatálya alatt meghaladja a leszállított mennyiség 2 %-át, úgy Vevő jogosult a **Szerződéstől a Ptk. szabályai szerint azonnali hatállyal elállni vagy döntése szerint azt felmondani**. Ezen esetben Eladót kártérítés nem illeti meg, azonban Eladó köteles Vevőnek a meghiúsulási kötbéren felül valamennyi kárát megtéríteni (pld. magasabb áron történő beszerzés).
	9. Ha Eladó az Eseti megrendelést illetve a Raktári megrendelést legalább két alkalommal a **2.2. valamint a 2.5. pont** szerint megadott határidőre nem teljesíti vagy a késedelmi kötbér mértéke eléri a maximumát, úgy Vevő jogosult a **Szerződéstől** Eladó szerződésszegése alapján a Ptk. szerint **azonnali hatállyal elállni vagy döntése szerint azt felmondani**. Eladót ezen esetben kártérítés nem illeti meg, azonban Vevő a meghiúsulási kötbéren túlmenően jogosult a szerződésszegés kapcsán felmerült kárát érvényesíteni.
	10. A Vevő jogosult a nemteljesítési kötbér érvényesítése mellett a **Szerződést azonnali hatállyal felmondani**. Eladót ezen esetben kártérítés vagy kártalanítás nem illeti meg, azonban Eladó köteles a Vevő valamennyi igazolt kárát megtéríteni (pl. magasabb áron történő beszerzés).
	11. Felek a Polgári Törvénykönyvről szóló 2013. évi V. törvény (Ptk.) 6:187. § (2) bekezdésében rögzítettektől eltérően megállapodnak abban, hogy Vevő jogosult a hibás teljesítési kötbér és a jótállási/szavatossági jogok együttes érvényesítésére.
	12. A kötbérről kiállított számviteli bizonylat a terhelőlevél.
	13. Vevő jogosult a jelen pont szerinti kötbéreket meghaladó kárainak és szerződésszegésből eredő egyéb jogainak az érvényesítésére is.
1. **A Szerződés megszűnése**
	1. A Szerződés megszűnik a **2.1. pontban** meghatározott időtartam elteltével, vagy **-** amennyiben az hamarabb következik be **-** a **4.1. pont** szerinti Keretösszeg kimerülésével, továbbá a Szerződés megszüntethető a Felek közös megegyezésével a közös megegyezés szerint megállapított időpontban, rendkívüli felmondással (azonnali hatállyal), valamint a Ptk. szerinti feltételek fennállása esetén felbontható elállással.
	2. A rendkívüli felmondás joga a következő feltételek mellett gyakorolható.

Felek a Szerződést azonnali hatállyal, egyoldalú nyilatkozattal megszüntethetik (rendkívüli felmondás) ha:

* a másik Féllel szemben indult csődeljárás esetében a vonatkozó jogszabályok alapján tartott tárgyaláson a hitelezőktől nem kap előzetes egyetértést a fizetési haladék megszerzésére;
* bírósági döntés szerint a csődeljárás során a hitelezőkkel nem jön létre egyezség;
* a másik Fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
* a másik Fél fizetésképtelenségét a bíróság a vonatkozó jogszabályok alapján jogerősen megállapítja;
* a másik Fél végelszámolását az erre jogosult szerv elhatározza.
	1. Vevő jogosult továbbá a Szerződést azonnali hatállyal, egyoldalú nyilatkozattal megszüntetni a jelen szerződésben és a vonatkozó jogszabályokban meghatározott esetekben, továbbá különösen, de nem kizárólagosan, ha:
* ha az Eladó a Vevő erre vonatkozó írásbeli figyelmeztetése és a szerződésszerű teljesítésre felhívása mellett, a Vevő által meghatározott póthatáridőn belül sem teljesíti a jelen Szerződés alapján fennálló kötelezettségeit.
* Vevő jogosult a jelen Szerződést azonnali hatállyal felmondani a **8.13. pont,** a **8.14.** **pont, a 8.15.** és/vagy **8.16.** **pont** bekövetkezte esetén.
	1. Vevő jogosult és egyben köteles a Szerződést felmondani – ha szükséges, olyan határidővel, amely lehetővé teszi, hogy a Szerződéssel érintett feladata ellátásról gondoskodni tudjon – ha a Kbt. 143. § (3) bekezdés a) és b) pontjában meghatározott feltételek bekövetkeznek.
	2. Eladó jogosult továbbá a Szerződést azonnali hatállyal, egyoldalú nyilatkozattal megszüntetni ha a Vevő az Eladó erre vonatkozó írásbeli figyelmeztetése és a szerződésszerű teljesítésre felhívása mellett, az Eladó által meghatározott ésszerű – de legalább 30 napos – póthatáridőn belül sem teljesíti a jelen Szerződés alapján fennálló kötelezettségeit.
	3. A Szerződés megszűnése esetén a Felek a már teljesített szolgáltatások tekintetében kötelesek egymással a Szerződésben foglaltaknak és a Ptk. rendelkezéseinek megfelelően elszámolni.
	4. Felek a félreértések elkerülése érdekében rögzítik, hogy Vevő az azonnali hatályú felmondását vagy elállását megalapozó körülmények fennállása esetében választása szerint jogosult a Szerződéstől azonnali hatállyal elállni vagy azt felmondani.
	5. Ha a teljesítési határidő lejárta előtt nyilvánvalóvá válik, hogy az Eladó jelen Szerződésben vállalt kötelezettségeit esedékességkor nem tudja teljesíteni, és a teljesítés emiatt a Vevőnek már nem áll érdekében, a Vevő elállhat a Szerződéstől.
	6. A fenti pontokban rögzített eseteket meghaladóan Vevő a Ptk. szabályai szerint gyakorolhatja az elállás jogát.
	7. Felek megállapodnak, hogy jelen Szerződés megszűnése esetén Eladó haladéktalanul köteles jelen Szerződés teljesítésével összefüggésben birtokába jutott valamennyi okiratot, adatot, információt saját költségén a Vevő részére visszajuttatni.
	8. A Vevő a szerződés felmondhatja, vagy – a Ptk-ban foglaltak szerint – a szerződéstől elálhat Kbt. 143. (1) bekezdésének a)-c) pontjában valamint a Kbt. 143. (2) bekezdésében foglalt feltételek bekövetkezése esetén.
1. **Reklamáció**
	1. Vevő mennyiségi, vagy minőségi kifogás esetén a hiányosság felfedezése után haladéktalanul felvett, általa rendszeresített reklamációs jegyzőkönyvet köteles az Eladónak megküldeni.
	2. Jogos mennyiségi kifogás rendezése az áru leszállításával, jogos minőségi kifogás rendezése az áru cseréjével történik. Eladó a jelen szerződés szerint megállapított póthatáridőn belül köteles a jogos kifogás rendezésére.
	3. A jogos kifogás teljesítésével kapcsolatos költségek az Eladót terhelik.
2. **Bejelentési kötelezettségek**
	1. Szerződő Felek a Szerződés teljesítése során együttműködni kötelesek. Ennek során a Felek minden olyan akadályról vagy körülményről, amely a Szerződés teljesítése szempontjából lényeges, kötelesek egymást szóban vagy írásban haladéktalanul értesíteni.
	2. A Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik Féllel a változást követő 3 napon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó felet terheli a felelősség.
	3. Szerződő Felek a jelen Szerződésben foglalt valamennyi hivatalos értesítést vagy más közlést írásban kötelesek megküldeni a másik Fél részére, amely akkor tekintendő kézbesítettnek, ha azt személyesen adják át a címzettnek; vagy postán ajánlott küldeményként küldték meg a címzettnek, és a címzett az átvételt igazolta, illetve ha telefaxon került elküldésre, az átvétel megtörténtének visszaigazolásával.
	4. Eladó a Kbt. szerinti értelemben vett alvállalkozót, illetve alkalmasság igazolására igénybe vett egyéb szervezetet az ajánlatában meghatározott módon jogosult és köteles a Szerződés teljesítésébe bevonni. Az alvállalkozó személyének megváltoztatása során az Eladó a Kbt. 138. § (3) valamint (4) bekezdései szerint köteles eljárni.
3. **Szerződésmódosítás**
	1. Jelen Szerződés módosítása csak a Kbt. 141. §-ában foglalt feltételekkel és a Felek közös megegyezésével, írásban lehetséges.
	2. Az Eladó személye kizárólag a Kbt. 139. § (1) bekezdésének a) valamint b) pontja szerinti feltételek esetén változhat meg.
4. **Eljárás jogvita esetén**
	1. Jelen Szerződés végrehajtásával kapcsolatos minden vitás kérdést a Felek békés úton kísérelnek megoldani. A békés úton nem rendezhető vitás kérdések eldöntésére a szerződő Felek kötelezik magukat, hogy a bírósági eljárást a polgári perrendtartásról szóló 1952. évi III. törvény alapján hatáskörrel és illetékességgel rendelkező rendes magyar bíróság előtt indítják.
5. **Titoktartás**
	1. A jelen Szerződés teljesítése során bármely Fél tudomására jutott olyan információk, amelyek a másik Fél üzleti tevékenységeire, termékeire, szolgáltatásaira, vagy technikai ismereteire vonatkoznak, üzleti titoknak minősülnek és azokat a Felek bizalmasnak minősítik. A másik Fél bizalmas információjáról tudomást szerző Fél azt kizárólag a jelen Szerződéssel kapcsolatban használhatja fel, a másik Fél előzetes írásbeli hozzájárulása nélkül azt harmadik Féllel nem közölheti, nyilvánosságra nem hozhatja, nem másolhatja, nem reprodukálhatja.
	2. Felek megállapodnak, hogy egymás bizalmas információit kölcsönösen, úgy védik, mint a sajátjukat. Minden, a jelen Szerződés alapján átvett bizalmas információt – beleértve az arról készített bármilyen hordozón lévő másolatot is – az információtulajdonos rendelkezésének megfelelően vissza kell szolgáltatni vagy meg kell semmisíteni az alábbi esetekben, a Szerződés teljesül, a Szerződés megszűnik, az azt felfedő azt megkívánja.
	3. A jelen pont szerinti titoktartási kötelezettség a Szerződés megszűnését követő 3 (három) évig fennmarad. A titoktartási kötelezettség nem vonatkozik arra az esetre, ha bíróság, hatóság kötelezése vagy jogszabályban előírt kötelezettség folytán az adatokat, információkat nyilvánossá kell tenni.
	4. Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében válik szükségessé.
6. **Vis maior**
	1. Mentesülnek a Felek a szerződésszegés jogkövetkezményei alól, ha a teljesítés elmaradása vis maiorra vezethető vissza.
	2. Vis maiornak minősül minden olyan rendkívüli, előre nem látható tény, körülmény, amely a szerződésszegő Fél érdekkörén kívül esik, Felek akaratától független és elháríthatatlan.
	3. A vis maior bekövetkeztét – amennyiben annak tényét a Felek bármelyike vitatja – a vis maior helye szerinti Kereskedelmi és Iparkamarától származó jognyilatkozattal vagy egyéb hiteles módon igazolni kell. Emiatt az érintett határidő meghosszabbodik az igazolt esemény időtartamával, amelyről a Felek írásban előzetesen egyeztetnek.
	4. A fenyegető vis maiorról és vis maior bekövetkeztéről, várható időtartamáról a Felek egymást haladéktalanul írásban, elektronikus úton és egyidejűleg ajánlott levélben kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.
7. **Jogszabályok**
	1. A jelen Szerződésben nem szabályozott kérdésekben a Ptk., a Kbt. és az egyéb vonatkozó jogszabályok rendelkezései irányadóak.
8. **Egyebek**
	1. Az Eladó tudomásul veszi, hogy abban az esetben, ha a MÁV Zrt. ”szárazföldi szállítást kiegészítő szolgáltatás” megnevezésű fő tevékenységét a Szerződés hatálya alatt más gazdasági társaság veszi át, úgy ezen gazdasági társaság az Eladó külön hozzájárulása nélkül jogosult a Szerződésbe a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen jogutódlás az Eladó jogait nem csorbítja, kötelezettségei teljesítését nem teszi terhesebbé
	2. Az Eladó kijelenti, hogy megismerte és elfogadta a MÁV Zrt. Etikai Kódexét(http://www.mavcsoport.hu/mav-csoport/etikai-kodex), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Vevő által lefolytatott eljárásban együttműködik a vizsgálókkal. Vállalja, hogy a Vevő nevében eljáró személy(ek) Etikai Kódexet sértő cselekményé(ei)t jelzi a Vevő által működtetett etikai bejelentő és tanácsadó csatornán keresztül.
	3. Az Eladó tudomásul veszi, hogy a Szerződés teljesítésekor egyik Fél sem tanúsíthat olyan magatartást, amellyel a Vevő vagy kapcsolt vállalkozásaik jogos gazdasági érdekeit veszélyeztetné. Ide tartozik a jelen Szerződés megkötésétől Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében Eladó kötelezettséget vállal arra, hogy jelen Szerződéssel összefüggésben, annak teljesítése során sem Vevőnél, sem annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján nem foglalkoztatnak, kivéve, ha ebbe a Vevő előzetesen írásban beleegyezett. Ezen szabály megsértése szándékos károkozásnak minősül és Eladót teljes kártérítési felelősség terheli. A rendelkezés betartását Vevő Biztonsági Igazgatósága útján bármikor jogosult ellenőrizni.
	4. A Szerződésben nem szabályozott kérdésekben a közbeszerzési eljárás során kiadott ..... iktatószámú ajánlati felhívás, dokumentáció, illetve az Eladó által beadott ajánlat rendelkezései értelemszerűen irányadóak.
9. **Záradék**
	1. Eladó jelen Szerződést aláíró képviselője a Ptk. 3.31.§-ára is különös figyelemmel a jelen Szerződés aláírásával kijelenti és teljes körű személyes felelősséget vállal azért, hogy a jelen Szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen Szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen Szerződés megkötésére és aláírására. Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a Vevővel szemben nem hatályos és annak semmilyen következménye a Vevőt nem terheli.
	2. Jelen Szerződés 12 példányban készült, melyből 11 példány a Vevőket, 1 példány az Eladót illeti.
	3. Jelen Szerződés, kizárólag az alábbi mellékletekkel együtt érvényes:
10. sz. melléklet: Teljesítési helyek Eseti megrendelésnél
11. sz. melléklet: Teljesítési helyek Raktári (és soron kívüli) megrendelésnél
12. sz. melléklet: Műszak leírás
13. sz. melléklet: BW teljesítésigazolás minta

Jelen Szerződést a Felek erre felhatalmazott képviselői elolvasás után, mint akaratukban mindenben megegyezőt jóváhagyólag, cégszerűen aláírják.

Budapest, 2015. év hó nap.

|  |  |  |
| --- | --- | --- |
| **a MÁV Zrt., a MÁV SZK Zrt. valamint MÁV FKG Kft., mint Vevők képviseletében:** **………………………………………………...** |  | **…………………………. mint Eladó képviseletében:**  |
| **Bihari Lajos****üzletág vezető****………………………………………………...** **dr. Pallagi Norbert** **divízió vezető** |  |  |
|  |  |  |
|  |  |  |
| **a MÁV-START Zrt., mint Vevő képviseletében:**  |  |  |
| **………………………………………………...****Schwartz István****üzemeltetési vezérigazgató-helyettes** |  |  |
| **…………………………………………………****Kiss László** **járműmenedzsment vezető** |  |  |

1. *)*a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés *k)*pont *kb)*alpontjában meghatározott feltétel;

*b)*a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés *k)*pont *kb)*alpontjában meghatározott feltétel.

. [↑](#footnote-ref-2)
2. Külföldi adóilletőségű Eladó esetében csatolandó [↑](#footnote-ref-3)